Številka: 900-178/2015-3

Datum: 15.5.2015

#  Z A P I S N I K

2. izredne seje Sveta Četrtne skupnosti Golovec, ki je bila v sredo, 13.5.2015 ob 17.00 uri v prostorih Službe za lokalno samoupravo, Litijska 38, Ljubljana. Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Mila Andrić, Robert Anžič, Aleš Dakić, Franjo Filipović, Brigita Kastelic, Anton Kastelic, Aleksandar Kostić, Aleš Kužnik, Igor Pigac, Zina Rodman, Bojan Unčanin in Marija Zekić.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **12** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Opredelitev in stališče Sveta ČS Golovec do predloga ukinitve pravne subjektivitete četrtnim skupnostim MOL
2. Seznanitev z organizacijo izvedbe prireditev Dan športa in Dan ČS Golovec

Gradivo za 1. točko dnevnega reda so člani Sveta prejeli po elektronski pošti.

Navzočih je bilo 12 članov sveta.

Opredeljenih je bilo 12 članov sveta.

Za predlagani dnevni red je glasovalo 12 članov sveta.

**Dnevni red je bil sprejet.**

**AD 1**

**OPREDELITEV IN STALIŠČE SVETA ČS GOLOVEC DO PREDLOGA UKINITVE PRAVNE SUBJEKTIVITETE ČETRTNIM SKUPNOSTIM MOL**

Predsednik Sveta ČS Golovec je člane Sveta seznanil z dopisom podžupana Dejana Crneka št. 032-4/2015-1 z dne 6.5.2015. v katerem je naveden predlog ukinitve pravne subjektivitete četrtnim skupnostim MOL in na podlagi vsebine dopisa, se naj Svet ČS Golovec opredeli ali se naj ukine pravna subjektiviteta četrtni skupnosti (četrtna skupnost ni pravna oseba) ali naj četrtna skupnost ostane pravna oseba. Na podlagi razprave je Predsednik Sveta dal na glasovanje:

**SKLEP 1/2I:**

Svet ČS Golovec se je seznanil z vsebino dopisa podžupana Dejana Crneka št. 032-4/2015-1.

**SKLEP 2/2I:**

ČS Golovec na podlagi danih informacij ne more sprejeti dokončne odločitve ampak poziva pristojne, da zagotovijo širšo razpravo in bolj konkretne informacije.

**SKLEP 3/2I:**

Svet ČS Golovec predlaga, da se za vse Četrtne skupnosti MOL organizira razprava s pravnimi strokovnjaki.

Navzočih je bilo 12 članov sveta.

Opredeljenih je bilo 12 članov sveta.

Za predlagane sklepe je glasovalo 12 članov sveta.

**Sklepi so bili sprejeti.**

**AD 2**

**SEZNANITEV Z ORGANIZACIJO IZVEDBE PRIREDITEV DAN ŠPORTA IN DAN ČS GOLOVEC**

Predsednik Sveta je prisotne seznanil, da organizacija poteka nemoteno. Sodelujoči so se odzvali in bodo sodelovali na prireditvah.

**S tem je bil dnevni red izčrpan in seja se je zaključila ob 18.00 uri.**

Zapisala: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec